1/13
HARKINNANVARAISESTI ANNETTAVA

6/13
[image: ]


Sosiaalipalvelut/vammaispalvelut		Ohje		
ja työikäisten palvelut			27.5.2026
päiväaikaiset palvelut				

[image: ]


Sosiaalipalvelut/vammaispalvelut	Ohje
ja työikäisten palvelut	27.5.2026
päiväaikaiset palvelut			
[bookmark: _Toc190176952]

Kirjaamisen asiakirjat vammaispalvelun toimintakeskuksissa ja muissa työikäisten ja vammaisten päiväaikaisissa palveluissa

Laki sosiaali- ja terveydenhuollon asiakastietojen käsittelystä 703/2023 sisältää säädöksen sosiaali- ja terveydenhuollon kirjaamisvelvollisuudesta. 17 § mukainen velvollisuus asiakastietojen kirjaamiseen: Sosiaali- ja terveydenhuollon ammattihenkilön ja palvelun antamiseen osallistuvan avustavan henkilön tulee kirjata asiakasasiakirjoihin asiakkaan palvelun ja potilaan hoidon järjestämisen, suunnittelun, toteuttamisen, seurannan ja valvonnan turvaamiseksi tarpeelliset ja riittävät tiedot. Asiakirjat laaditaan siihen palvelutehtävään ja sosiaalipalveluun jota toteutetaan.
THL ylläpitää voimassa olevia rakenteisia asiakirjoja, joita kirjaamisessa on käytettävä. Asiakirjat, niiden rakenteet ja määritelmät ovat luettavissa Sosmetasta ja Termetasta. Asiakastietojärjestelmien toimittajat käyttävät näitä asiakirjoja ja tietorakenteita järjestelmissään, joihin palveluissa kirjataan. Asiakirjoista osa (yleisimmät) mainitaan erikseen seuraavissa kappaleissa ja ne ovat punaisella korostettuja.
Kerro asiakkaalle miksi ja mihin hänen asioitaan kirjataan asiakastietoa sekä mistä ja miten hän voi niitä lukea. Lisää asiakkaan osallisuutta kirjaamalla yhteisesti ja lukemalla tekstejä yhteisesti. Kirjaus voi olla merkittävää vuosienkin jälkeen. 

Sosiaalipalvelun aloittaminen
Asiakkaalle on tehty palvelupäätös palvelutehtävään. Palvelutehtävä voi olla työikäisten palvelut (TP) tai vammaispalvelut (VP). Joissakin tapauksissa on voitu käyttää myös iäkkäiden palvelutehtävää (IP). Vammaispalvelun toimintakeskuksessa päätös on yleensä vammaispalvelut (VP) ja päätösasiakirja on Vammaispalvelupäätös. Päätöksellä myönnetään sosiaalipalvelu, joka voi olla mm. 
· kehitysvammaisten henkilöiden työtoiminta (työosuusraha)
· vammaisen henkilön päivätoiminta 
· vammaisen henkilön valmennus  
· vammaisten henkilöiden työllistymistä tukeva toiminta (shl 27 d)
· vammaisten henkilöiden työtoiminta (shl 27 e)

Toimintakeskuksessa palveluja toteutetaan työhönvalmennuksena, yksilövalmennuksena ja ryhmävalmennuksena.
Asiakkaalla voi olla myös päätös muusta sosiaalipalvelusta ja/tai päätösrakenteella työikäisten palvelupäätös tai iäkkäiden palvelupäätös.
Palvelupäätöksen jälkeen sosiaalityö avaa palvelun resurssin: oma palvelu/ostopalvelu ja yksikkö, jossa palvelua toteutetaan. Sen jälkeen asiakas voidaan sisäänkirjata järjestelmässä hyvinvointialueen omaan yksikköön. Ostopalvelutilanteessa avataan resurssin lisäksi rekisterinkäyttöoikeus asian OID tunnukseen ja ilmoitetaan tämä palveluntuottajalle. 
Tee Merkintä sosiaalipalvelun alkamisesta. Merkintä tehdään sille päivämäärälle, kun asiakas tosiasiassa tulee yksikköön eli aloittaa. Asiakkaalle tehtyä asiakassuunnitelmaa pääset lukemaan asiakkaan sosiaalihuollon asiakirjoista. Kun palvelu päättyy, tee Merkintä sosiaalipalvelun päättymisestä tosiasialliseen päättymispäivään. Merkitse päättymissyy ja tee uloskirjaus. Asiakkaan oma sosiaaliohjaaja tai sosiaalityöntekijä päättää palvelun resurssin sosiaalihuollon järjestelmään.  

Palvelun toteuttaminen
Vammaispalvelujen toteuttamissuunnitelma (tai työikäisten/ iäkkäiden palvelujen toteuttamissuunnitelma) on rakenteinen suunnitelma-asiakirja, joka laaditaan palvelun toteutuksen vaiheeseen ja se laaditaan toimintakeskuksessa tai muussa yksikössä, jossa sosiaalipalvelua toteutetaan. Oma ohjaaja tai muu nimetty vastuutyöntekijä on vastuussa asiakkaansa toteuttamissuunnitelman laatimisesta ja päivittämisestä. Toteuttamissuunnitelma laaditaan yhteisymmärryksessä asiakkaan kanssa.

Toteuttamissuunnitelmaan kirjataan palvelun toteuttamisen konkreettiset tavoitteet ja palvelun toteuttamisen yksityiskohdat rakenteisiin kenttiin. Arjen toimintaa arvioidaan suhteessa tavoitteisiin. IMO: erityiset toimenpiteet itsemääräämisoikeuden toteutumiseksi kirjataan rakenteisesti vammaispalvelujen asiakassuunnitelman. Tiedot voidaan tarvittaessa kirjata myös toteuttamissuunnitelmaan.  

Toteuttamissuunnitelmaan voi kirjata asiakkaan terveydentilaa ja diagnooseja koskevia tietoja siinä määrin, kun niitä tarvitaan sosiaalipalvelun toteuttamiseen liittyvissä tehtävissä. Silloin nämä ovat sosiaalihuollon asiakastietoa, varsinaista potilastietoa ei kirjata sosiaalihuoltoon.


3.   Päivittäiskirjaaminen
Arjen tapahtumia eli päivittäiskirjaamista kirjataan asiakaskertomusmerkinnöillä. Päiväaikaisessa palvelussa tulee kirjata vähintään joka viikko, mutta useamminkin aina kun sillä on merkitystä palvelun toteuttamisen kannalta. Rutiininomaisesti toistuvia asioita ei tarvitse erikseen kirjata, mutta poikkeamat kirjataan aina.
Käytetään asiakirjoja: 
Merkintä asiakkaan arjesta (tämä on pääasiallinen koskien arjen merkintöjä)
Muu asiakaskertomusmerkintä 
Merkintä neuvottelusta
Merkintä tapaamisesta tai yhteydenotosta
Merkintä toimintakyvystä

Kirjaamisen tulee olla arvioivaa eli kirjausta peilataan asiakkaan toteuttamissuunnitelman tavoitteisiin. Tavoitteet tulee asettaa niin konkreettisiksi, että niitä voi arvioida päivittäisessä kirjaamisessa. Arvioinnissa voi eritellä tarkemmin esim. mitä harjoitellaan ja missä on onnistuttu. Kirjataan yhdessä asiakkaan kanssa mahdollisuuksien mukaan. Tuodaan esille asiakkaan omat ajatukset, mielipide, kokemukset ja tekeminen. 
Koonnit tai yhteenvedot palvelun tilaajalle toimitetaan ostopalvelusopimuksen mukaisesti tai muulla tavoin sovitulla tavalla. Ne voidaan toteuttaa esim. 3kk välein. Käytetään asiakirjaa:
Sosiaalihuollon yhteenveto (=palvelunantajan laatima yhteenveto sosiaalihuollon asiakkaan saamasta palvelusta, asiakkuudesta tai asiakkaan tilanteesta) 
Kaikki laaditut asiakirjat arkistoidaan sosiaalihuollon asiakastietovarantoon eli Kantaan. Arkistointi tehdään asiakastietojärjestelmällä, jossa asiakirjat laaditaan valmiiksi saakka ja tallennetaan. Samalla määritellään, näytetäänkö asiakirja OmaKannassa vai liittyykö siihen jokin näyttämistä estävä erityissisältö tai aikarajoite eli viivästäminen. Myös palveluntuottaja voi merkitä asiakirjoja erityissisältöisiksi osana kirjaamistehtäväänsä. Palveluntuottaja on näissä asioissa yhteydessä asiakkaan asiasta vastaavaan työntekijään.
Kun asiakkaan sosiaalipalvelu yksityisellä palveluntuottajalla päättyy, rekisterinkäyttöoikeus merkitään päättyneeksi viimeisten asiakirjojen valmistuttua. 

